Στη σύλληψη μίας 55χρονης γυναίκας με την κατηγορία ότι πλησίαζε και τραυμάτιζε μωρά σε συγκεκριμένο εμπορικό κέντρο των νοτίων προαστίων προέβη η Ελληνική Αστυνομία.

Τη γυναίκα αναγνώρισαν τέσσερις γονείς οι οποίοι είχαν υποβάλει καταγγελίες και προσήλθαν στο Αστυνομικό Τμήμα του Αγίου Δημητρίου όπου η γυναίκα κρατείται. Η 55χρονη προσήχθη το βράδυ της Τετάρτης ως ύποπτη και σήμερα το πρωί η προσαγωγή της μετετράπη σε σύλληψη.

Σύμφωνα με πληροφορίες από αστυνομικές πηγές που μετέδωσε ο ΣΚΑΪ, η γυναίκα ερχόταν από τα Λιόσια και κάνοντας βόλτες στο εμπορικό κέντρο εντόπιζε τα μωρά - θύματά της. Στη συνέχεια τα πλησίαζε και χωρίς να γίνεται άμεσα αντιληπτή από τους γονείς τα «χαράκωνε» είτε με τα νύχια της είτε με αιχμηρό αντικείμενο.